User talk:Khun Lay Raung

တူရကီခမ်းယိုနဝ်ꩻ တရာꩻဝင်ႏနဝ်ꩻ ဟဲ့ꩻဒျားႏ တူရကီသမ္မတနွောင်ꩻဟံႏတောႏ နုဲင်းနဝ်ꩻသွူ ။

ခမ်းယိုတဖြုံႏနဝ်ꩻ အဝ်ႏပါသော့ꩻလွေꩻ ဥရောပတွိုက်တွမ်ႏ အာရှတွိုက်ကို တခဝ်စီႏနဝ်ꩻသွူ ။

တူရကီခမ်း အခေါဝ်တွို့ꩻထင်ꩻဖဲ့ꩻနဝ်ꩻ ဂရိနွောင်ꩻဟံႏတောႏအဝ်ႏ ဘူဂေးရီးယားနွောင်ꩻဟံႏတောႏအဝ်ႏ

အခေါဝ်ထင်ꩻစွို့ꩻစွို့ꩻဖဲ့ꩻနဝ်ꩻ ထီနောင်ပင်ႏလယ်ႏယော့အဝ်ႏ

အခေါဝ်ကွဉ်ႏထင်ꩻဖဲ့ꩻနဝ်ꩻ ဂျော်ဂျီယာနွောင်ꩻဟံႏတောႏအဝ်ႏ

အခေါဝ်ကွဉ်ႏစွို့ꩻစွို့ꩻဖဲ့ꩻနဝ်ꩻ အီရန်နွောင်ꩻဟံႏတောႏအဝ်ႏ အာမေးနီးယားနွောင်ꩻဟံႏတောႏအဝ်ႏ အဇာဘိုင်ဂျန်နွောင်ꩻဟံႏတောႏအဝ်ႏ

အခေါဝ်ကွဉ်ႏနဝ်ဖဲ့ꩻနဝ်ꩻ အီရတ်နွောင်ꩻဟံႏတောႏအဝ်ႏ

အခေါဝ်နဝ်ဖဲ့ꩻနဝ်ꩻ ထီနောင်ပင်ႏလယ်ႏတွမ်ႏ ဆီးရီးယားနွောင်ꩻဟံႏတောႏအဝ်ႏ

အခေါဝ်တွို့ꩻနဝ်ꩻ အေဂျီယန် ပင်ႏလယ်ႏယို ထွာခမ်းကူခမ်းနားနဝ်ꩻသွူ  ။

တူရကီခမ်း နွောင်ꩻဟံႏတောႏ ဧရိယာႏ အလဲုင်းအအဲဉ်ႏနဝ်ꩻ အဝ်ႏစတုရန်းမဲင်ႏပေါင်ꩻ ၃၀၂၄၅၅နဝ်ꩻသွူ ။

နွောင်ꩻဟံႏတောႏ တန်/တတန်တဝ်းနဝ်ꩻ ကမ္ဘာႏလောင်း အစဲဉ်ႏတဆီသွံကို နဝ်ꩻသွူ ။

၂၀၂၀အကို လိုꩻအဖြာꩻခြွဉ်းနဝ်ꩻ အဝ်ႏ ၈၃သန်းတဲင် တမဲင်ႏအကိုနဝ်ꩻ လိုꩻအုံအဝ်ႏသော့ꩻလꩻ လိုꩻအဖြာꩻပေါင်ꩻနဝ်ꩻ ၂၈၃ဖြာꩻရပ်နဝ်ꩻသွူ ။

တူရကီခမ်း အတန်သွတ်ꩻဝေင်ꩻ အထင်ႏသျာꩻသွတ်ꩻဝေင်ꩻနဝ်ꩻ အစ္စတန်ဘူလ်နဝ်ꩻသွူ ။

အစ္စတန်ဘူလ်ဝေင်ꩻယိုနဝ်ꩻ လိုꩻအုံအဝ်းသော့ꩻ ၁၅သန်းလွို ဥရောပတွိုက်တန်ကို ထွာဝေင်ꩻအတန်သွတ်ꩻ စီꩻပွာꩻရေꩻဝေင်ꩻလဲ့ꩻဟဲ့ꩻ သမဲင့်နွို့အမွီးဟဝ် အကဲဉ်အဗဲ့ꩻဖုံႏလဲ့ꩻ အဝ်ႏသော့ꩻအာနဝ်ꩻသွူ ။

တူရကီနွောင်ꩻဟံႏတောႏယို ကိုꩻကွယ်ႏအာ မူစလဉ်ဘာႏသာႏ အဝ်ႏစွဉ်ႏ၉၀%ရပ် အဝ်ႏကဲုင်အလင်နဝ်ꩻ ခရစ်ယန်ႏတွမ်ႏ ဘာႏသာႏအဲဉ်ထဝ်းနဝ်ꩻသွူ ။

တူရကီခမ်းကိုယို ပညာႏရေꩻအထွန်ꩻကာꩻတဲင် တက္ကသိုလ်ႏအရန်းထို အဝ်ႏစွဉ်ႏ၂၀၇ဖြုံႏရပ်နဝ်ꩻသွူ ။

နုဲင်းဒျာႏအစ္စတန်ဘူဝေင်ꩻကို တက္ကသိုလ်ႏအဖြုံႏနဝ်ꩻ ထင်ႏသွဉ်ထူႏသား အဝ်ႏနွုတ်ꩻသောင်ꩻ ရပ်နဝ်သွူ ။

၁၉၅၀ ဗာႏရပ်နဝ်ꩻ လိုꩻခိုဒါႏလိတ်သားနဝ်ꩻ အဝ်ႏ၄၈% လိုꩻမူႏဒါႏလိတ်သားနဝ်ꩻ အဝ်ႏ၂၁% နုဲင်းဟန်ႏသနီꩻနဝ်ꩻ လိုꩻဒါႏလိတ်သားယို အဝ်ႏစွဉ်ႏ၉၈.၁%နဝ်ꩻသွူ ။

နွောင်ꩻဟံႏတောႏ ရွဉ်နွို့၆%နဝ်ꩻ သွုံꩻလွေꩻခြွိုင်ႏသန်ꩻရေꩻကဏ္ဍကိုတဲင် လိုꩻဖုံႏကဉ်းအာအာနဝ်ꩻ အုံဗားသက်တန်ꩻ ၇၉နဝ်ꩻသွူ ။

စဲ့ꩻရေꩻနဝ်ꩻတဲ့ꩻ ကမ္ဘာႏအလောင်း အစဲဉ်ႏ ၁၁ကိုရပ်နဝ်သွူ ။

အမျိုꩻသာꩻဥယျာဉ်ႏ ဟံႏနယ့ႏပေါင်ꩻအဝ်ႏ ၄၀ ထာꩻမွူးမျိုꩻပေါင်ꩻအဝ်ႏ ၁၀၀၀၀ တိရိစ္ဆာန်ႏမျိုꩻပေါင်ꩻအဝ်ႏ ၁၅၀၀ နဝ်ꩻသွူ ။

အစ္စတန်ဘူလ်ဝေင်ꩻကို အထင်ႏသျာꩻသွတ်ꩻနဝ်ꩻ အေဒီ နီရျာꩻစုကို ကတယ်ႏခါꩻဒျာႏ လိတ်ထွားဟော်နဝ်ꩻသွူ ။

ခွိုင်းကသေထွꩻရာꩻ ဘာႏသာႏပြန်ႏနယ်ဖေႏဗာႏ နုဲင်းယိုသွူ သြ။

ဖြားဒဲဉ်ဖို့.

> အာႏကွိုꩻ < Fb